**E L Ő T E R J E S Z T É S**

**Szombathely Megyei Jogú Város Közgyűlése Kulturális, Oktatási és Civil Bizottsága**

**2024. január 23-i ülésére**

**Javaslat Szombathely Megyei Jogú Város Önkormányzata által fenntartott óvodák pedagógiai programjának véleményezésére**

A nemzeti köznevelésről szóló 2011. évi CXC. törvény (a továbbiakban: Nkt.) 83. § (2) bekezdés g) pontja értelmében a fenntartó jóváhagyja a köznevelési intézmény pedagógiai programját. Az Nkt. 26. § (1) bekezdése kimondja, hogy a nevelő és oktató munka az óvodában, az iskolában, a kollégiumban pedagógiai program szerint folyik. A pedagógiai programot az igazgató a nevelőtestület bevonásával készíti el és a fenntartó hagyja jóvá. A pedagógiai programot nyilvánosságra kell hozni.

Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 25. pontja alapján a Kulturális, Oktatási és Civil Bizottság polgármesteri jóváhagyás előtt véleményezi a feladatköre szerinti költségvetési intézmények szervezeti és működési szabályzatát, illetve más alapdokumentumát.

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet 6. § (1) bekezdése kimondja, hogy az óvoda az Óvodai nevelés országos alapprogramja alapján pedagógiai programot készít, vagy ily módon készített pedagógiai programok közül választ.

Az óvoda pedagógiai programja meghatározza az óvoda helyi nevelési alapelveit, értékeit, célkitűzéseit, azokat a nevelési feladatokat, tevékenységeket, amelyek biztosítják a gyermek személyiségének fejlődését, közösségi életre történő felkészítését, a kiemelt figyelmet igénylő gyermekek egyéni fejlesztését, fejlődésének segítését, melyek által minden gyermek eljut az iskolakezdéshez szükséges értelmi, lelki, szociális és testi fejlettséghez, a szociális hátrányok enyhítését segítő tevékenységet, a gyermekvédelemmel összefüggő pedagógiai tevékenységet, a szülő, a gyermek a pedagógus együttműködésének formáit, a nemzetiségi óvodai nevelésben részt vevő óvoda esetén a nemzetiség kultúrájának és nyelvének ápolásával járó feladatokat, az egészségnevelési és környezeti nevelési elveket, programokat, tevékenységeket, a gyermekek esélyegyenlőségét szolgáló intézkedéseket, a nevelőtestület által szükségesnek tartott további elveket.

 Az óvodavezetők elkészítették a pedagógiai programot, melyek az előterjesztés 1-18. számú mellékletét képezik.

Kérem a Tisztelt Bizottságot az előterjesztést megtárgyalni, és a határozati javaslatot elfogadni szíveskedjen.

**Szombathely, 2024. január „ ”**

 **/: Dr. László Győző :/**

**HATÁROZATI JAVASLAT**

**……./2024. (I. 23. ) KOCB. számú határozat**

Szombathely Megyei Jogú Város Közgyűlésének Kulturális, Oktatási és Civil Bizottsága Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 52. § (2) bekezdés 25. pontjában kapott felhatalmazás alapján a „Javaslat Szombathely Megyei Jogú Város Önkormányzata által fenntartott óvodák pedagógiai programjának véleményezésére” szóló előterjesztést megtárgyalta, és a

a) Szombathelyi Aréna Óvoda Pedagógiai Programját az előterjesztés 1. számú melléklete

b) Szombathelyi Barátság Óvoda Pedagógiai Programját az előterjesztés 2. számú melléklete

c) Szombathelyi Benczúr Gyula Utcai Óvoda Pedagógiai Programját az előterjesztés 3. számú melléklete

d) Szombathelyi Donászy Magda Óvoda Pedagógiai Programját az előterjesztés 4. számú melléklete

e) Szombathelyi Gazdag Erzsi Óvoda Pedagógiai Programját az előterjesztés 5. számú melléklete

f) Szombathelyi Hétszínvirág Óvoda Pedagógiai Programját az előterjesztés 6. számú melléklete

g) Szombathelyi Játéksziget Óvoda Pedagógiai Programját az előterjesztés 7. számú melléklete

h) Szombathelyi Kőrösi Csoma Sándor Utcai Óvoda Pedagógiai Programját az előterjesztés 8. számú melléklete

i) Szombathelyi Margaréta Óvoda Pedagógiai Programját az előterjesztés 9. számú melléklete

j) Szombathelyi Maros Óvoda Pedagógiai Programját az előterjesztés 10. számú melléklete

k) Szombathelyi Mesevár Óvoda Pedagógiai Programját az előterjesztés 11. számú melléklete

l) Szombathelyi Mocorgó Óvoda Pedagógiai Programját az előterjesztés 12. számú melléklete

m) Szombathelyi Napsugár Óvoda Pedagógiai Programját az előterjesztés 13. számú melléklete

n) Szombathelyi Pipitér Óvoda Pedagógiai Programját az előterjesztés 14. számú melléklete

o) Szombathelyi Szivárvány Óvoda Pedagógiai Programját az előterjesztés 15. számú melléklete

p) Szombathelyi Szűrcsapó Óvoda Pedagógiai Programját az előterjesztés 16. számú melléklete

q) Szombathelyi Vadvirág Óvoda Pedagógiai Programját az előterjesztés 17. számú melléklete

r) Szombathelyi Weöres Sándor Óvoda Pedagógiai Programját az előterjesztés 18. számú melléklete

szerinti tartalommal a polgármesternek jóváhagyásra javasolja.

**Felelős:** Putz Attila, a Kulturális, Oktatási és Civil Bizottság elnöke

 Dr. Nemény András polgármester

 Dr. László Győző alpolgármester

 (a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője)

**Határidő:** azonnal